**Jalkapallo Ystävyydelle** (engl. *Football For Friendship*) on lasten vuosittainen kansainvälinen sosiaalinen ohjelma, jonka järjestää Gazprom. Ohjelman tarkoitus on kehittää nuoressa sukupolvessa jalkapallon välityksellä tärkeitä arvoja ja kiinnostusta terveelliseen elämäntapaan. Ohjelman puitteissa eri maiden 12-vuotiaat jalkapalloilijat osallistuvat lasten vuotuiseen kansainväliseen foorumiin, "Jalkapallo Ystävyydelle" -maailmancupiin sekä jalkapallon ja ystävyyden kansainväliseen päivään.

Ohjelman globaali organisoija on AGT-viestintäryhmä (Venäjä).

Historia
--------

### Jalkapallo Ystävyydelle 2013

Ensimmäinen lasten kansainvälinen Jalkapallo Ystävyydelle -foorumi järjestettiin Lontoossa 25. toukokuuta 2013. Siihen osallistui 670 lasta kahdeksasta maasta: Bulgariasta, Isosta-Britanniasta, Unkarista, Saksasta, Kreikasta, Venäjältä, Serbiasta ja Sloveniasta. Venäjää edusti 11 jalkapallojoukkuetta 11 Venäjän kaupungista, jotka isännöivät vuoden 2018 jalkapallon maailmanmestaruuskilpailuja. Myös Zenitin, Chelsean, Schalke 04:n ja Belgradin Punaisen tähden juniorijoukkueet, Gazpromin järjestämän lasten urheilupäivän voittajat sekä Fakel-festivaalin voittajat osallistuivat foorumiin.

Foorumin aikana lapset keskustelivat muista maista saapuvien kumppaniensa ja kuuluisien jalkapalloilijoiden kanssa sekä osallistuivat Uefan 2012–2013 Mestarien liigan finaaliin Wembleyn stadionilla.

Foorumin tuloksena oli avoin kirje, jossa lapset esittivät ohjelman kahdeksan arvoa: ystävyys, tasa-arvo, oikeus, terveys, rauha, uskollisuus, voitto ja perinteet. Myöhemmin kirje lähetettiin Uefan, Fifan ja Kansainvälinen olympiakomitean johtajille. Syyskuussa 2013 Vladimir Putinin ja Vitali Mutkon kanssa pidetyssä kokouksessa Sepp Blatter vahvisti saaneensa kirjeen ja totesi, että hän oli valmis antamaan tukensa Jalkapallo Ystävyydelle -foorumille.

### Jalkapallo Ystävyydelle 2014

Toinen Jalkapallo Ystävyydelle -ohjelman kausi järjestettiin Lissabonissa 23.–25. toukokuuta 2014, ja siihen osallistui yli 450 teini-ikäistä 16 maasta: Valko-Venäjä, Bulgaria, Iso-Britannia, Unkari, Saksa, Italia, Alankomaat, Puola, Portugali, Venäjä, Serbia, Slovenia, Turkki, Ukraina, Ranska ja Kroatia. Nuoret jalkapalloilijat osallistuivat kansainväliseen Jalkapallo Ystävyydelle -foorumiin ja katujalkapalloturnaukseen sekä seurasivat Uefan 2013–2014 Mestarien liigan finaalia. Vuoden 2014 kansainvälisen katujalkapalloturnauksen voittaja oli Benfican juniorijoukkue Portugalista. 

Ohjelman toisen kauden tuloksena oli johtajan valinta Jalkapallo Ystävyydelle -liikkeelle. Valinta kohdistui Felipe Suareziin Portugalista. Liikkeen johtajana hän vieraili kesäkuussa 2014 yhdeksännessä kansainvälisessä nuorisojalkapalloturnauksessa, joka järjestettiin Juri Morozovin muistoksi.

### Jalkapallo Ystävyydelle 2015

Kansainvälisen Jalkapallo Ystävyydelle -sosiaaliohjelman kolmas kausi järjestettiin Berliinissä kesäkuussa 2015. Nuoret osallistujat Aasian mantereelta – lasten jalkapallojoukkueet Japanista, Kiinasta ja Kazakstanista – osallistuivat ohjelmaan ensimmäistä kertaa. Kolmanteen kauteen otti osaa kaikkiaan 24 jalkapalloklubin juniorijoukkueet 24 maasta.

Nuoret jalkapalloilijat keskustelivat toisista maista tulevien kumppaneidensa ja jalkapalloilun tähtien kanssa, mukaan lukien Franz Beckenbauer -ohjelman globaali suurlähettiläs, sekä osallistuivat juniorijoukkueiden katujalkapalloturnaukseen. Vuoden 2015 kansainvälisen katujalkapalloturnauksen voittaja oli Rapid Wienin juniorijoukkue Itävallasta.

Jalkapallo Ystävyydelle -ohjelman kolmannen kauden tapahtumia seurasi noin 200 journalistia maailman johtavista julkaisuista sekä 24 nuorta reportteria Euroopasta ja Aasiasta. Nämä olivat Lasten kansainvälisen lehdistökeskuksen jäseniä.

Vuoden 2015 huippukohta oli seremonia, jossa myönnettiin Yhdeksän arvon cup -palkinto. Tämän voitti FC Barcelona Espanjasta. Voittajan valitsivat lapset, jotka foorumin aattona osallistuivat kaikissa 24 osallistujamaassa järjestettyyn globaaliin äänestykseen.

Foorumin lopussa kaikki osallistujat noudattivat perinnettä osallistua katsojina Mestarien liigan finaaliin 2014–2015 Berliinin olympiastadionilla.

### Jalkapallo Ystävyydelle 2016

Vuoden 2016 kansainvälisen Jalkapallo Ystävyydelle -sosiaalisen ohjelman aloitus muodosti osan verkossa pidettyä Hangout-lehdistötilaisuutta, joka järjestettiin 24. maaliskuuta Münchenissä ja johon osallistui Franz Beckenbauer -ohjelman globaali suurlähettiläs.

Ohjelman neljänteen kauteen liittyi kahdeksan uutta juniorijoukkuetta Azerbaidžanista, Algeriasta, Armeniasta, Argentiinasta, Brasiliasta, Vietnamista, Kirgisiasta ja Syyriasta niin, että osallistujamaiden kokonaismäärä nousi 32:een.

Äänestys Yhdeksän arvon cup -palkinnosta alkoi 5. huhtikuuta 2016. Fanit kaikkialta maailmasta osallistuivat voittajan valintaan, mutta lopullisen päätöksen tekivät Jalkapallo Ystävyydelle -ohjelmaan osallistujat äänestämällä. Cupin voitti Bayern München. Jalkapallo Ystävyydelle -osallistujat panivat merkille klubin toiminnan sellaisten lasten auttamiseksi, joilla on erityistarpeita, sekä sen aloitteet tarjota hoitoa lapsille eri maissa ja auttaa avun tarpeessa olevia.

Neljäs kansainvälinen Jalkapallo Ystävyydelle -lastenfoorumi ja lasten kansainvälisen katujalkapalloturnauksen loppupeli järjestettiin 27.–28. toukokuuta 2016 Milanossa. Turnauksen voittaja oli NK Maribor Sloveniasta. Foorumin päätteeksi osallistujat noudattivat perinnettä ja osallistuivat Uefan Mestarien liigan finaaliin. Foorumin tapahtumia seurasi yli 200 journalistia maailman johtavista medioista sekä Lasten kansainvälisestä lehdistökeskuksesta, johon kuului nuoria journalisteja osallistujamaista.

Jalkapallo Ystävyydelle -ohjelman neljänteen kauteen otti osaa nuoria jalkapalloilijoita Syyrian Al-Wahda-klubista, mikä oli ennenkuulumatonta. Se, että syyrialainen joukkue oli ohjelman osallistujien mukana ja että syyrialaiset lapset vierailivat Milanossa järjestetyissä tapahtumissa, oli tärkeä askel kohti maan humanitaarisen eristämisen voittamista. Kansainvälisen Russia Today -televisiokanavan arabiankielinen urheilutoimituskunta kuvasi yhdessä Syyrian jalkapalloliiton kanssa projektiin osallistuneista lapsista dokumenttifilmin nimeltä "Kolme päivää ilman sotaa". Filmin ensi-illassa Damaskoksessa 14. syyskuuta 2016 kävi yli 7 000 ihmistä.

### Jalkapallo Ystävyydelle 2017

Paikkana lasten kansainväliselle Jalkapallo Ystävyydelle -sosiaaliselle ohjelmalle toimi vuonna 2017 Pietari, ja päätöstapahtumat järjestettiin siellä 26. kesäkuuta – 3. heinäkuuta.

Vuonna 2017 osallistujamaiden lukumäärä nousi 32:sta 64:ään. Jalkapallo Ystävyydelle -ohjelmaan osallistui ensimmäistä kertaa lapsia Meksikosta ja Yhdysvalloista. Näin projekti yhdisti nuoria pelaajia neljältä mantereelta — Afrikasta, Euraasiasta, Pohjois-Amerikasta ja Etelä-Amerikasta.

Viidennellä kaudella ohjelma toteutettiin uuden konseptin mukaan: jokaisesta maasta valittiin yksi nuori jalkapalloilija edustamaan kyseistä maata. Heistä muodostettiin kahdeksan kansainvälistä ystävyysjoukkuetta, jotka muodostuivat 12-vuotiaista pojista ja tytöistä, liikuntarajoitteiset mukaan lukien.

Joukkueiden maakokoonpano ja osallistujamaiden edustajien pelipaikat määritettiin arpomalla. Arvonta suoritettiin Internet-konferenssitilassa. Kahdeksaa ystävyysjoukkuetta johtivat nuoret valmentajat: René Lampert (Slovenia), Stefan Maksimović (Serbia), Brandon Shabani (Iso-Britannia), Charlie Sui (Kiina), Anatoli Čentulojev (Venäjä), Bogdan Krolevetski (Venäjä), Anton Ivanov (Venäjä) ja Emma Henschen (Alankomaat). Myös Liliya Matsumoto (Japani), kansainvälisen Jalkapallo Ystävyydelle -lehdistökeskuksen edustaja, osallistui arvontaan.

Jalkapallo Ystävyydelle 2017 -maailmancupin voittaja oli oranssi joukkue, joka muodostui nuoresta valmentajasta ja nuorista jalkapalloilijoista yhdeksästä maasta: René Lampert (Slovenia), Hong Jun Marvin Tue (Singapore), Paul Puig i Montana (Espanja), Gabriel Mendoza (Bolivia), Ravan Kazimov (Azerbaidžan), Hrisimir Stanimirov Stantšev (Bulgaria), Ivan Agustin Casco (Argentiina), Roman Horak (Tšekin tasavalta) ja Hamzah Yusuf Nuri Alhavvat (Libya).

Kansainväliseen Jalkapallo Ystävyydelle -lastenfoorumiin osallistui myös Viktor Zubkov (PJSC Gazpromin johtokunnan puheenjohtaja), Fatma Samura (Fifan pääsihteeri), Philippe Le Flock (Fifan kaupallinen pääjohtaja), Giulio Baptista (brasilialainen jalkapalloilija), Ivan Zamorano (chileläinen hyökkääjä), Alexander Keržakov (venäläinen jalkapalloilija) sekä muita vierailijoita, jotka halusivat edistää keskeisiä inhimillisiä arvoja nuoremman sukupolven keskuudessa.

Vuonna 2017 projekti toi yhteen yli 600 000 henkilöä, ja yli 1000 lasta sekä aikuista 64 maasta osallistui päätöstapahtumiin Pietarissa.

### Jalkapallo Ystävyydelle 2018

Jalkapallo Ystävyydelle -ohjelman kuudes kausi järjestettiin vuonna 2018 Venäjällä 15. helmikuuta – 15. kesäkuuta. Ohjelman osallistujat muodostuvat nuorista jalkapalloilijoista ja journalisteista, jotka edustavat 211:ä maata ja aluetta maailmassa. Vuoden 2018 ohjelman virallinen aloitus tapahtui Jalkapallo Ystävyydelle -arvontalähetyksellä, jossa mukaan muodostettiin 32 kansainvälistä ystävyysjoukkuetta.

Jalkapallo Ystävyydelle -ohjelman uutena osana toimii ympäristönäkökulma – vuoden 2018 kansainväliset ystävyysjalkapallojoukkueet on nimetty harvinaisten ja uhanalaisten eläinlajien mukaan:

* Afrikannorsut
* Komodonvaraani
* Kipunji
* Jättiläiskilpikonnat
* Punakaulagaselli
* Gepardi
* Sarvikuonot
* Merienkelikalat
* Jääkarhu
* Makit
* Harmaakarhu
* Valashai
* Kolmivarvaslaiskiaiset
* Kuningaskobra
* Simpanssi
* Gaviaali
* Gorilla
* Keisaritulikärki
* Saiga
* Valkoinen kapusiiniapina
* Koala
* Siperiantiikeri
* Grevynseepra
* Orangit
* Jättiläispanda
* Patagonianpingviini
* Rothschildin kirahvi
* Ryhävalas
* Hyeenakoira
* Leijona
* Virtahepo
* Galápagosin merileijona

### Jalkapallo Ystävyydelle 2019

: Ystävyysviesti (järjestetään 16. helmikuuta – 25. huhtikuuta kaikissa ohjelmaan osallistuvassa 211 maassa ja alueella), jalkapallon ja ystävyyden kansainvälinen päivä (25. huhtikuuta), kansainvälinen ystävyysleiri, Jalkapallo Ystävyydelle -maailmanmestaruus sekä kansainvälinen Jalkapallo Ystävyydelle -foorumi lapsille.

### Jalkapallo Ystävyydelle 2021

Vuonna 2021 Jalkapallo Ystävyydelle -ohjelman yhdeksännen kauden lopputapahtumat järjestettiin verkossa Jalkapallo Ystävyydelle -ohjelman digitaalisella alustalla 14.-29. toukokuuta 2021, ja ne toivat yhteen osallistujia yli 200 maasta.

25. huhtikuuta 2021 Kansainvälisenä jalkapallo- ja ystävyyspäivänä pidettiin Jalkapallo Ystävyydelle 2021 -verkkomaailmankisojen arvonta.

Kauden puitteissa järjestettiin verkossa kansainvälinen ystävyysleiri, joka sisälsi lapsille tarkoitetut humanitaarisen ohjelman ja urheiluohjelman.

Pidettiin myös Kansainvälinen Jalkapallo Ystävyydelle -verkkofoorumi, jossa jalkapalloakatemiat eri puolilta maailmaa esittelivät lasten urheilun kehittämiseen liittyviä hankkeita. Esitysten tulosten perusteella arvostelulautakunta valitsi Kansainvälisen Jalkapallo Ystävyydelle -palkinnon voittajat, joita olivat Afganistanin, Intian, Sri Lankan ja Togon akatemiat.

Jalkapallo Ystävyydelle 2021 -verkkomaailmankisoja pidettiin tähän tarkoitukseen kehitellyn Football for Friendship World -nimisen monen käyttäjän jalkapallosimulaattorin alustalla. Maailmankisojen finaalissa voitti Argali -joukkue, jossa pelasivat lapset Arubasta, Belizestä, Guatemalasta, Costa Ricasta ja Meksikosta.

Yhdeksännen kauden osallistujat tekivät ohjelman kolmannen Guinnessin maailmanennätyksen virtuaalisen stadionin maailman suurimman kävijämäärän saavuttamisessa.

29. toukokuuta pidettiin Jalkapallo Ystävyydelle -kilpailun lopputapahtuma.

#### Jalkapallo Ystävyydelle: Kansainvälinen lasten uutistoimisto EURO 2020

Jalkapallon EM-kilpailun 2020 puitteissa Jalkapallo Ystävyydelle -ohjelma teki aloitteen kansainvälisen lasten uutistoimiston pitämisestä ohjelman nuorten journalistien osallistumisella 11 EM-kilpailun isäntämaasta.

Nuoret journalistit kävivät kaikissa EM-kilpailun kisoissa omissa maissa ja kertoivat niistä miljoonille ikätovereilleen eri puolilla maailmaa yhdeksän arvon kautta, joita miljoonat ohjelman osallistujat kannattavat.

Nuoret journalistit saivat koulutuksen Jalkapallo Ystävyydelle -ohjelman Yhdeksän arvon koulussa. Arvojen lisäksi koulutuksessa käsiteltiin urheilujournalismin nykytrendejä ja mobiilijournalismin taitoja.

Jalkapallo Ystävyydelle -maailmanmestaruus
------------------------------------------

Kansainvälinen lasten jalkapalloturnaus järjestetään Jalkapallo Ystävyydelle -ohjelman puitteissa. Maailmanmestaruuteen osallistuvat joukkueet – ystävyysjoukkueet – muodostetaan arpomalla. Joukkueet organisoidaan Jalkapallo Ystävyydelle -periaatteen mukaisesti: eri kansallisuuksia, sukupuolta ja fyysisiä kykyjä edustavat urheilijat pelaavat samassa joukkueessa.

Kansainvälinen Jalkapallo Ystävyydelle -lastenfoorumi
-----------------------------------------------------

Vuotuisessa kansainvälisessä Jalkapallo Ystävyydelle -lastenfoorumissa projektin nuoret jäsenet yhdessä aikuisten kanssa keskustelevat ohjelman arvojen edistämisestä ja kehittämisestä kaikkialla maailmassa. Foorumin aikana lapset tapaavat kumppaneitaan muista maista, kuuluisia jalkapalloilijoita, journalisteja sekä julkisuuden henkilöitä ja keskustelevat heidän kanssaan. Heistä tulee myös nuoria suurlähettiläitä, jotka tulevat tulevaisuudessa jatkamaan itsenäisesti universaalien arvojen edistämistä kumppaneidensa keskuudessa.

Vuonna 2019 foorumi on muuttunut alustaksi, jossa urheilu- ja koulutusalan asiantuntijat voivat jakaa kokemustaan toisilleen.

Vuonna 2020 foorumi perusti kansainvälisen Jalkapallo Ystävyydelle -palkinnon.

Lasten kansainvälinen lehdistökeskus
------------------------------------

Jalkapallo Ystävyydelle -ohjelman erityispiirre on sen oma lasten kansainvälinen lehdistökeskus. Tämä muodostettiin ensimmäistä kertaa Jalkapallo Ystävyydelle 2014 -ohjelmassa. Lehdistökeskuksen nuoret journalistit seuraavat ohjelman tapahtumia omassa maassaan: he valmistelevat uutiset kansallisiin ja kansainvälisiin urheilumedioihin, osallistuvat materiaalin luomiseen Jalkapallo Ystävyydelle -televisiokanavalle, lasten Jalkapallo Ystävyydelle -sanomalehdelle sekä ohjelman viralliselle radioasemalle. Lasten kansainvälinen lehdistökeskus yhdistää kansallisten Paras nuori journalisti -kilpailujen voittajat, nuoret bloggaajat, valokuvaajat ja kirjoittajat. Lehdistökeskuksen nuoret journalistit esittävät ohjelmassa näkökantojaan ja toimeenpanevat "lapset lapsista" -formaattia.

Jalkapallon ja ystävyyden kansainvälinen päivä
----------------------------------------------

Jalkapallo Ystävyydelle -ohjelman jalkapallon ja ystävyyden kansainvälistä päivää vietetään 25. huhtikuuta. Tätä pyhäpäivää vietettiin  ensimmäistä kertaa vuonna 2014 16 maassa. Kyseisenä päivänä järjestettiin ystävyysotteluita, flash mob -tapahtumia, radiomaratoneja, mestarikursseja, televisio-ohjelmia ja avoimia harjoittelusessioita. Yli 50 000 ihmistä osallistui juhlintaan.

Vuonna 2015 jalkapallo- ja ystävyyspäivää vietettiin 24 maassa. Festivaalin aikana järjestettiin jalkapalloystävyysotteluita ja muita tapahtumia. Saksassa Schalke 04: alkapalloilijat järjestivät avoimia harjoittelusessioita, Serbiassa isännöitiin televisio-ohjelmaa, Ukrainassa järjestettiin ottelu, jossa pelasivat Volyn FC:n juniorijoukkue ja lapset, jotka olivat rekisteröityneet Lutskin kaupungissa perheille, lapsille ja nuorille ihmisille tarkoitettuun sosiaalipalvelukeskukseen.

Venäjällä jalkapallo- ja ystävyyspäivää vietettiin 25. huhtikuuta 11 kaupungissa. Jalkapalloystävyysotteluita järjestettiin Vladivostokissa, Novosibirskissä, Jekaterinburgissa, Krasnojarskissa, Barnaulissa, Pietarissa ja Saranskissa ohjelman pääarvojen palauttamiseksi mieleen. Krasnojarskissa, Sotšissa ja Rostov-na-Donussa järjestettiin ystävyysviesti, johon osallistuivat myös vuoden 2014 olympiasoihtuviestin soihdunkantajat. Moskovassa järjestettiin yhtäläisen mahdollisuuden turnaus Sokeiden urheiluliiton tuella. Jalkapallo- ja ystävyyspäivää vietettiin 5. toukokuuta Nižni Novgorodissa ja Kazanissa.

Vuonna 2016 jalkapallo- ja ystävyyspäivää vietettiin 32 maassa. Venäjällä sitä vietettiin yhdeksässä kaupungissa: Moskova, Pietari, Novosibirsk, Barnaul, Birobidžan, Irkutsk, Krasnodar, Nižni Novgorod ja Rostov-na-Donu. Nižni Novgorod isännöi ystävyysottelua nuorille Volga FC:n jalkapalloilijoille, ja klubin aikuiset pelaajat pitivät lapsille lämmittelyn ja harjoittelun. Novosibirskin ystävyysotteluun osallistui liikuntarajoitteisia lapsia – Novosibirskin alueen Jermak-Sibir-joukkue.

Vuonna 2017 jalkapallo- ja ystävyyspäivää vietettiin 64 maassa. Kuuluisia jalkapalloilijoita, mukaan lukien serbialainen puolustaja Branislav Ivanović ja hollantilainen hyökkääjä Dirk Kuyt, otti osaa tapahtumiin ympäri maailmaa. Kreikassa tapahtumaan osallistui Theodoras Zagorakis, joka voitti Euroopan jalkapallomestaruuden vuonna 2004 maansa kansallisessa joukkueessa. Venäjällä Zenit FC isännöi erityistä harjoittelusessiota Zahar Badjukille, nuorelle Jalkapallo Ystävyydelle 2017 -ohjelman suurlähettiläälle. Harjoituksissa Zenit FC:n maalivahti Juri Lodygin antoi hyvät arvosanat Badjukin kyvyille ja jakoi hänen kanssaan maalivahtina toimimisen salat.

Yhdeksän arvon cup
------------------

Yhdeksän arvon cup on lasten kansainväliseen Jalkapallo Ystävyydelle -sosiaaliseen ohjelmaan kuuluva palkinto. Joka vuosi palkinto myönnetään parhaasta sitoutumisesta projektin arvoihin: ystävyys, tasa-arvo, oikeus, terveys, rauha, uskollisuus, voitto, perinteet ja kunnia. Voittajan valitsemiseen osallistuvat fanit kaikkialla maailmassa, mutta lopullisen päätöksen tekevät Jalkapallo Ystävyydelle -projektin osallistujat äänestämällä. Jalkapalloklubit, joille on myönnetty Yhdeksän arvon cup: Barcelona (Espanja, 2015, 2020, 2021), Bayern (Saksa, 2016), Al-Wahda (Syyria, 2016), Real Madrid (Espanja, 2017), Brasilian jalkapallomaajoukkue (Brasilia, 2018), Liverpool (Englanti, 2019).

Ystävyysranneke
---------------

Kaikki Jalkapallo Ystävyydelle -ohjelman aktiviteetit alkavat ystävyysrannekkeiden vaihtamisella. Nämä toimivat tasa-arvoisuuden ja terveellisen elämäntavan symboleina. Ranneke muodostuu kahdesta langasta, sinisestä ja vihreästä, ja sitä voivat käyttää kaikki, jotka jakavat ohjelman arvot.

Franz Beckenbauerin mukaan

> »Liikkeen symboli on kaksivärinen ranneke. Se on yhtä yksinkertainen ja ymmärrettävä kuin Jalkapallo Ystävyydelle -ohjelmaan sisältyvät arvot.» 
> 
> 

Ohjelman nuoret osallistujat ovat sitoneet ystävyysrannekkeen kuuluisien urheilijoiden ja julkisuuden henkilöiden ranteisiin, mukaan lukien: Dick Advocaat, Anatoli Timoštšuk, Luis Netu, Franz Beckenbauer, Luis Fernandev, Didier Drogba, Max Meyer, Fatma Samura, Leon Gorecka, Domenico Criscito, Michel Salgado, Alexander Keržakov, Dimas Pirros, Miodrag Božović, Adelina Sotnikova ja Juri Kamenets.

Osallistujien aktiviteetit kausien välillä
------------------------------------------

Jalkapallo Ystävyydelle -ohjelman nuoret jalkapalloilijat osallistuvat lukuisiin tapahtumiin virallisen kauden ulkopuolella. Toukokuussa 2013 Maribor-juniorijalkapalloklubin pelaajat Sloveniasta järjestivät hyväntekeväisyysottelun kambodžalaisten lasten kanssa. 14. syyskuuta 2014 Sotšissa ohjelman venäläiset osallistujat keskustelivat Vladimir Putinin kanssa kokouksessa, jossa Putin tapasi Fifan puheenjohtajan Sepp Blatterin. Kesäkuussa 2014 Ranskan presidentti François Hollande kutsui Tavern-joukkueen, Jalkapallo Ystävyydelle -ohjelman jäsenen, Elysée-palatsiin seuraamaan vuoden 2014 maailmanmestaruuskilpailun Ranskan–Nigerian-ottelua. Huhtikuussa 2016 Juri Vaštšuk, Jalkapallo Ystävyydelle 2015 -suurlähettiläs, tapasi Valko-Venäjän vahvimman miehen Kiryl Šymkon, ja BATE FC:n nuoret jalkapalloilijat jakoivat kokemuksensa projektiin osallistumisesta. Juri Vaštšuk antoi Kiryl Šymkolle symbolisen ystävyysrannekkeen ja tällä tavoin välitti hänelle viestikapulan projektin tavoitteiden edistämisestä: ystävyys, oikeudenmukaisuus ja terveellinen elämäntapa.

Maailman ensimmäinen NFT-palkinto jalkapallon EM-kilpailun 2020 parhaasta maalista
----------------------------------------------------------------------------------

Toukokuussa 2021 UEFA ilmoitti Gazpromin sponsoroivan vuosien 2020 ja 2024 jalkapallon Euroopan-mestaruuskilpailuja. Yhteistyön ehtoihin kuului vuoden 2020 EM-kisojen parhaan maalin tekijälle annettavan palkinnon esitys, joka on ensimmäistä kertaa tehty NFT-palkinnon muodossa.

Venäläinen taiteilija Pokras Lampas loi palkinnon fyysisen prototyypin Gazpromin taululla Pietarin fanialueella Konjušennaja -aukiolla. Se oli 432 jalkapallosta koostuva taideinstallaatio, joissa oli kalligrafinen koristekuvio.

Digitaalinen palkinto sisältää vuoden 2020 EM-kisojen, Gazpromin, kansainvälisen lasten Jalkapallo Ystävyydelle -sosiaaliohjelman ja sen edistämien yhdeksän arvon nimet: ystävyys, tasa-arvo, oikeudenmukaisuus, terveys, rauha, uskollisuus, voitto, perinne ja kunnia.

27. kesäkuuta taideinstallaatio lakkasi olemasta fyysisenä kohteena ja siirtyi NFT-muotoon. Kaikki jalkapallot jaettiin vuoden 2020 EM-kilpailun 11 isäntäkaupunkiin.

15. lokakuuta palkitsemistilaisuuden aikana digitaalinen palkinto luovutettiin Patrick Schickille, vuoden 2020 EM-kisojen parhaan maalin tehneelle pelaajalle, ja palkinnon hologrammi luovutettiin UEFA:n päämajaan Nyoniin, Sveitsiin, ja Gazpromin päämajaan Pietariin.

Kansainvälinen Jalkapallo Ystävyydelle -palkinto
------------------------------------------------

Kansainvälisellä Jalkapallo Ystävyydelle -palkinnolla pyritään löytämään kaikki mahdolliset ajatukset urheiluvalmennuksista, nuorten jalkapalloilijoiden koulutuksesta ja yhteistyöstä lasten jalkapallon alalla sekä edistämään näitä ajatuksia maailmanlaajuisesti. Palkinnon tavoitteena on kiinnittää huomiota lasten jalkapallon kehittämiseen globaalin digitalisaation oloissa ja muodostaa yhteisö näitä asioita kehittävistä samanhenkisistä henkilöistä.

Valmentajille tarkoitettu kansainvälinen Jalkapallo Ystävyydelle -akatemia
--------------------------------------------------------------------------

Kansainvälinen Jalkapallo Ystävyydelle -akatemia on maksuton verkkokoulutusalusta, joka on saatavilla useilla kielillä ja joka sisältää useita käytännön harjoituksia, joiden tarkoituksena on täydentää nuorten joukkueiden ja jalkapallokerhojen valmentajien sekä liikunnanopettajien koulutusta. Akatemian kurssi perustuu tietämykseen, käytännön neuvoihin ja suosituksiin siitä, miten järjestää valmennuksia, edistää terveellisen ja aktiivisen elämäntavan arvoja sekä erilaisten kulttuurien ja kansallisuuksien kunnioittamista nuorten pelaajien keskuudessa. Koulutuskurssin ovat kehittäneet Jalkapallo Ystävyydelle -hankkeen humanitaarisen ohjelman ja urheiluohjelman tekijät – FC Barcelonan akatemian koulutusprosessin johtajat ja valmentajat sekä Fifan humanitaaristen ohjelmien asiantuntijat.

Kansainvälinen ystävyysleiri
----------------------------

Tämä on koulutusohjelma, jossa Jalkapallo Ystävyydelle -ohjelman osallistujia valmennetaan ja rakennetaan joukkuetta leirin ammattitaitoisten ohjaajien johdolla. Tämä aloite auttaa lapsia tulemaan toimeen toistensa kanssa paitsi jalkapallokentällä myös tosielämässä, kehittämään taktiikkaa ja tuntemaan joukkuetoverin tukea. Osa leiriä on Yhdeksän arvon koulu, jossa nuorille leirin osallistujille kerrotaan ohjelman arvoista ja siitä, miten niitä sovelletaan jalkapallokentällä ja jokapäiväisessä elämässä.

Ympäristönsuojeluun liittyvät toimenpiteet
------------------------------------------

Vuodesta 2016 alkaen Jalkapallo Ystävyydelle -ohjelma suorittaa vuosittain ympäristönsuojeluun liittyviä toimenpiteitä. Nuoret ohjelman osallistujat avasivat Ystävyyspuutarhan Trennon puistoon Milanoon, johon kukin 32 kansainvälisestä joukkueesta istutti oman puunsa. Don Carlo Gnocchi -säätiön tukemat vammaiset lapset istuttivat 33. puun.

Vuonna 2018 ohjelman nuoret lähettiläät ovat kiinnittäneet yhteiskunnan huomiota uhanalaisiin eläinlajeihin. Joka vuosi kansainvälisiä ystävyysjoukkueita nimitetään nimetään uhanalaisten ja harvinaisten eläinlajien mukaan. Lisäksi vuonna 2018 Moskovan lopputapahtumien ajaksi nuorille osallistujille järjestettiin ekologisia reittejä, joissa käytettiin maakaasulla toimivia busseja.

Vuonna 2020 nuoret ohjelman osallistujat pitivät ympäristöstä huolehtimiseen kohdistuvan F4F Speaks for Nature -webinaarin osana YK:n perustamaa maailman ympäristöpäivää.

Vuonna 2021 nuoret osallistujat kertoivat maailmalle tavoista, joilla jokainen voi auttaa planeettaa joka päivä, ja käynnistivät Small Steps to Save the Planet Challenge -haasteen.

F4F World -nimisen monen käyttäjän jalkapallosimulaattori
---------------------------------------------------------

Jalkapallo Ystävyydelle -ohjelmaa varten luotu digitaalinen alusta on koonnut yhteen kaikenikäisiä pelaajia 211 maasta ja alueelta, ja siitä on tullut kansainvälisten kilpailujen perusta sekä pelikenttä, jossa jokainen voi harjoitella, yhtyä kansainvälisiin joukkueisiin ja pelata suosikkipeliä Jalkapallo Ystävyydelle -muodossa mukavasti kotoa käsin.

Palkinnot
---------

Vuoteen 2021 mennessä Jalkapallo Ystävyydelle -ohjelma on saanut yli 60 kansallista ja kansainvälistä palkintoa sosiaalisen vastuun urheilun ja viestinnän alalla, mukaan lukien kolme Guinnessin maailmanennätystä: jalkapalloharjoituksessa läsnä olevasta enimmästä kansallisuusmäärästä, jalkapallon verkkotapahtuman enimmästä kävijämäärästä ja virtuaalisen stadionin enimmästä käyttäjämäärästä. Muita palkintoja ovat muun muassa SABRE Awards yritysten sosiaalivastuun alalla (Yhdysvallat), Gold Quill Awards maailman parhaasta sosiaalihankkeesta (Yhdysvallat), Hopeinen Jousimies -pääpalkinto (Venäjä), IPRA Awards parhaasta YK:n kestävän kehityksen tavoitteita tukevasta kampanjasta (YK), ICCO Global Award for Intercultural Communication (YK) ja muita.

Vuonna 2020 valmentajille tarkoitettu kansainvälinen Jalkapallo Ystävyydelle -akatemia sain PRNEWS' Platinum PR Awards -palkinnon (USA), ja vuonna 2021 lasten pandemian alussa järjestämät YouTube-ohjelmat Stadium Is Where I Am ja Good News saivat parhaan YouTube-kanavan palkinnon.

Lähteet
-------

1. ↑  Football For Friendship project returns *sportindustry.biz*.  30.3.2016. Viitattu 21.4.2018. (englanniksi)
2. ↑  Gazprom’s "Football for friendship 2014" *inserbia.info*. InSerbia Today. Viitattu 21.4.2018. (englanniksi)
3. ↑  Europe and Asia to Meet Within Football for Friendship International Children's Social Project of Gazprom *newswire.ca*. Viitattu 21.4.2018. (englanniksi)
4. ↑  Young Football Players From 24 Countries of Europe and Asia Meet at Third International Children's Football for Friendship Forum *prnewswire.com*. The International Children's Social Football For Friendship project press center. Viitattu 21.4.2018. (englanniksi)
5. ↑  Franz Beckenbauer Kicks Off Gazprom’s ‘Football for Friendship’ Campa… *archive.is*.  24.4.2016. Viitattu 21.4.2018. (englanniksi)
6. ↑  В Москве подвели итоги детского форума «Футбол для дружбы» *НТВ*. ntv.ru. Viitattu 21.4.2018. (englanniksi)
7. ↑  FIFA Partners – Gazprom julkaisu=FIFA.com *fifa.com*. Viitattu 21.4.2018. (englanniksi)
8. ↑  Vladimir Putin und FIFA-Präsident Joseph S. Blatte bei "Football for Friendship"  22.5.2015. Service , Epoch Times. Viitattu 21.4.2018. (englanniksi)
9. 1 2  Football for Friendship: Teaching values through football *euronews*.  27.5.2014. Viitattu 21.4.2018. (englanniksi)
10. ↑  Oltre 450 ragazzi riuniti da Gazprom in occasione del Secondo Forum Internazionale Football for Friendship *Lazionews.eu*.  27.5.2014. Viitattu 21.4.2018. (italiaksi)
11. 1 2 3 4 5 6  Young Football Players From 24 Countries of Europe and Asia Meet at Third International Children's Football for Friendship Forum *prnewswire.com*. The International Children's Social Football For Friendship project press center. Viitattu 21.4.2018. (englanniksi)
12. ↑  Matt Lawless: Bayern Munich legend Franz Beckenbauer reveals he's a Barcelona fan *mirror*.  5.4.2016. Viitattu 21.4.2018. (englanniksi)
13. ↑  Beyond Sport *beyondsport.org*. Viitattu 21.4.2018. (englanniksi)
14. ↑  Gazprom soccer project unites world’s children for 4th year  31.3.2016. RBTH. Viitattu 21.4.2018. (englanniksi)
15. 1 2  Fourth International Football For Friendship Forum Brings Together Young Footballers from Three Continents *prnewswire.co.uk*. International Children's Social Football For Friendship programme press center. Viitattu 21.4.2018. (englanniksi)
16. ↑  Football for Friendship: Syrian youth team make tournament debut in Milan *euronews*.  31.5.2016. Viitattu 21.4.2018. (englanniksi)
17. ↑  (no title) *Windsor Star*. Viitattu 21.4.2018. (englanniksi)
18. ↑  Fifth Season of Gazprom's Football for Friendship International Children's Project Launched *finance.dailyherald.com*. Daily Herald. Viitattu 21.4.2018. (englanniksi)
19. ↑  News Story *merrilledge.com*. Viitattu 21.4.2018. (englanniksi)
20. 1 2 3  Fifth Season of Gazprom#s Football for Friendship International Children#s *newswit.com*. Viitattu 21.4.2018. (englanniksi)
21. ↑  Football brings kids together *euronews*.  6.7.2017. Viitattu 21.4.2018. (englanniksi)
22. ↑  12-year-old S'porean boy wins global football tournament in Russia *Stomp*.  5.7.2017. Viitattu 21.4.2018. (englanniksi)
23. ↑  This time a defender from Bangladesh *The Daily Star*.  4.3.2018. Viitattu 21.4.2018. (englanniksi)
24. ↑  Russia opportunity for Zim youngsters *chronicle.co.zw*. The Chronicle. Viitattu 21.4.2018. (englanniksi)
25. ↑  Football for Friendship draw held ahead of the 2018 World Cup *Africanews*. Africanews. Viitattu 21.4.2018. (englanniksi)
26. ↑  Юные участники из 211 стран и регионов установят новый Мировой рекорд Гиннесса *sport-express.ru*.  28.4.2021. Viitattu 29.12.2021. (venäjäksi)
27. ↑  Открытая жеребьевка Всемирного онлайн-чемпионата по «Футболу для дружбы» состоится 25 апреля - 22 апреля 2021 - Sport24 *sport24.ru*. Viitattu 29.12.2021. (venäjäksi)
28. 1 2  ieyenews: Football for Friendship organises International Friendship Camp: children from all over the world discuss the Nine Values of the programme *IEyeNews*.  26.5.2021. Viitattu 29.12.2021. (englanniksi)
29. ↑  Юные участники из 211 стран и регионов установят новый Мировой рекорд Гиннеса *dknews.kz*.  14.4.2021. Viitattu 29.12.2021. (venäjäksi)
30. ↑  Новая онлайн игра Football for Friendship World *sport-express.ru*.  21.12.2020. Viitattu 29.12.2021. (venäjäksi)
31. ↑  Социальный проект «Газпрома» ставит рекорды Гиннесса *Ведомости.Спорт*. Viitattu 29.12.2021. (venäjäksi)
32. ↑  «Футбол для дружбы» 2021: Гранд Финал *www.sportsdaily.ru*. Viitattu 29.12.2021. (venäjäksi)
33. ↑  UEFA Euro 2020™: Deutsche Kinderjournalisten berichten über ihre Arbeit im Internationalen Jugendpressezentrum *Sportbuzzer.de*. Viitattu 29.12.2021. (saksaksi)
34. ↑  The Copenhagen Post.  2.7.2021. Viitattu 29.12.2021. DK
35. ↑  De opkomst van Mobiele Journalistiek, kortweg Mojo *Elfvoetbal.nl*. Viitattu 29.12.2021.
36. ↑  Alexey Mosko: Big football for little Europeans *rbth.com*.  30.5.2014. Viitattu 21.4.2018. (englanniksi)
37. ↑  Football and friendship, a perfect combination *FIFA.com*.  2.8.2017. Viitattu 21.4.2018. (englanniksi)
38. ↑  COMUNICADO: El 2019 International Football for Friendship Forum une a expertos del fútbol de niños *La Vanguardia*.  30.5.2019. Viitattu 29.12.2021. (espanjaksi)
39. ↑  Pascale Davies: Football for Friendship awards Bolivian 'superwomen' girls academy *euronews*.  16.2.2021. Viitattu 29.12.2021. (englanniksi)
40. ↑  For Friendlies Football Scope Young Reporter Competition to be held *habermonitor.com*. Viitattu 21.4.2018. (englanniksi)
41. ↑  Mission XI Million picks Chandigarh girl Ananya Kamboj *The Financial Express*.  28.5.2017. Viitattu 21.4.2018. (englanniksi)
42. 1 2 3  David Hills: Said & Done: David Cameron; Sepp in Sochi; and how to say sorry like you mean it *the Guardian*.  25.4.2015. Viitattu 21.4.2018. (englanniksi)
43. ↑  George Miller: FC Barcelona becomes Football for Friendship Nine Values Cup holder for second time *European Gaming Industry News*.  15.12.2020. Viitattu 29.12.2021. (englanniksi)
44. ↑  Meeting with FIFA President Joseph Blatter *President of Russia*. Viitattu 21.4.2018. (englanniksi)
45. ↑  Mondial 2014. Hollande invite deux clubs amateurs à l'Elysée pour France-Nigéria *leparisien.fr*.  28.6.2014. Viitattu 21.4.2018. (ranskaksi)
46. ↑  UEFA.com: "Газпром" стал партнером турниров сборных и продлил партнерское соглашение с Лигой чемпионов | Inside UEFA *UEFA.com*.  19.5.2021. Viitattu 29.12.2021. (englanniksi)
47. ↑  The Copenhagen Post.  13.6.2021. Viitattu 29.12.2021. DK
48. ↑  Presentato il primo trofeo NFT nella storia del calcio mondiale *corrieredellosport.it*. Viitattu 29.12.2021. (italiaksi)
49. ↑  Glasgow - The hunt is on to find the hidden Euro 2020 official Trophy footballs *HeraldScotland*. Viitattu 29.12.2021. (englanniksi)
50. ↑  UEFA.com: Patrik Schick receives unique UEFA EURO 2020 Goal of the Tournament award *UEFA.com*.  15.10.2021. Viitattu 29.12.2021. (englanniksi)
51. 1 2  ‘A brilliant idea’ - The Best of Football For Friendship 2020 | Goal.com *www.goal.com*. Viitattu 29.12.2021.
52. ↑  Zoltan Tundik: Football for Friendship to share fair play principles in International Coaches Academy new online course *European Gaming Industry News*.  1.12.2020. Viitattu 29.12.2021. (englanniksi)
53. ↑  Лайфхаки от детей — как спасти нашу планету: что важнее всего для Эстонии *Tribuna.ee*. Viitattu 29.12.2021. (venäjäksi)
54. ↑  Football For Friendship raises environmental awareness whilst breaking records *euronews*.  21.7.2021. Viitattu 29.12.2021. (englanniksi)
55. ↑  Football for Friendship programme goes digital for the first time ahead of eighth annual festival in December | Goal.com *www.goal.com*. Viitattu 29.12.2021.
56. ↑  Лагерь "Футбола для дружбы" объединил детей из более 200 стран *rfs.ru*. Viitattu 29.12.2021. (venäjäksi)
57. ↑  Most nationalities in a football (soccer) training session *Guinness World Records*. Viitattu 29.12.2021. (englanniksi)
58. ↑  Most users in a football/soccer video hangout *Guinness World Records*. Viitattu 29.12.2021. (englanniksi)
59. ↑  Most users to visit a virtual stadium *Guinness World Records*. Viitattu 29.12.2021. (englanniksi)
60. ↑  2016 SABRE EMEA Winners *www.provokemedia.com*. Viitattu 29.12.2021. (englanniksi)
61. ↑  Международная программа «Футбол для дружбы» стала победителем премии IABC 2016 Gold Quill Awards *Агентство социальной информации*. Viitattu 29.12.2021. (venäjäksi)
62. ↑  Проект «Футбол для дружбы» получил Гран-при национальной премии «Серебряный Лучник» 2018 *m.sportsdaily.ru*. Viitattu 29.12.2021. (venäjäksi)
63. ↑  Eventiada IPRA GWA 2020 Winners Announced *eventiada.com*. Viitattu 29.12.2021. (englanniksi)
64. ↑  Ketchum Lead the Way on ICCO Global Awards Shortlist *ICCO - Newsroom*.  15.11.2020. Viitattu 29.12.2021. (englanniksi)
65. ↑  2020 PRNEWS Platinum PR Awards Winners *PRNEWS*. Viitattu 29.12.2021. (englanniksi)
66. ↑  Football for Friendship goes digital *euronews*.  10.12.2020. Viitattu 29.12.2021. (englanniksi)
67. ↑  2021 Digital + Social Media Awards *PRNEWS*. Viitattu 29.12.2021. (englanniksi)